**Spordiinventar, viitenumber 258300**

****

Info

​Tarmo Kajandi​

**From:** Kristo.Raud@rkik.ee <Kristo.Raud@rkik.ee>  
**Sent:** Wednesday, August 13, 2025 3:44 PM  
**To:** Info <info@popsport.ee>  
**Subject:** RE: Spordiinventar, viitenumber 258300

Tere!

Täname Teid saadetud info ja tähelepanekute eest seoses Spordipartner Trading OÜ osalemisega RKIK dünaamilises hankesüsteemis. Oleme Teie pöördumises esitatud asjaolud läbi vaadanud ning anname vastused Teie kahes punktis esitatud küsimustele.

1. Järelkontrolli või sisekontrollimenetluse algatamine

Spordipartner Trading OÜ vastab dünaamilise hankesüsteemiga liitumise kvalifitseerimistingimustele ning tema suhtes on kontrollitud kõik riigihangete seaduse § 95 lg 1 sätestatud kõrvaldamise alused. Äriregistri andmetel on ettevõtte põhitegevusalaks sporditoodete ja toidulisandite müük ning spordivahendite hooldus ja remont, mis on kooskõlas DHS-iga liitumise tingimustega.

Hetkel puudub RKIK-il sisuline alus järelkontrolli või sisekontrollimenetluse algatamiseks, kuna:

1. ettevõte on esitanud hankes osalemiseks nõutavad dokumendid, mis vastavad hanke tingimustele;

1. kõik senised lepingud on täidetud nõuetekohaselt;

1. hankija käsutuses ei ole tõendeid valeandmete esitamise või olulise teabe varjamise kohta RHS § 95 lg 1 p 4 või 5 tähenduses.

Kui peaks ilmnema uusi asjaolusid, mis viitavad võimalikele rikkumistele, kaalub RKIK täiendava kontrolli läbiviimist.

2. Tõendite küsimine hangete tarnete päritolu kohta

RKIK ei plaani küsida Spordipartner Trading OÜ-lt täiendavaid ostuarveid või muid tõendeid kolme 2024. aasta hanke tarnete päritolu kohta, kuna:

1. hankija jaoks ei ole määrav, millistelt seaduslikelt tarnijatelt pakkuja kauba soetab, kui tarnitud kaup vastab lepingus kokkulepitud nõuetele;

1. RHS ega hanke alusdokumendid ei sätesta kohustust esitada tarnete päritolu kohta ostuarveid, kui leping on täidetud ja kaup vastab nõuetele.

RKIK tegutseb kooskõlas riigihangete seaduse põhimõtetega, sh läbipaistvuse, võrdse kohtlemise ja ausa konkurentsi tagamisega.

Lugupidamisega

**Kristo Raud**Kategooriajuht (taristu & teenused)  
+372 5388 3440

**From:** Info <[info@popsport.ee](mailto:info@popsport.ee)>  
**Sent:** Thursday, August 7, 2025 2:38 PM  
**To:** Kristo Raud <[Kristo.Raud@rkik.ee](mailto:Kristo.Raud@rkik.ee)>  
**Subject:** RE: Spordiinventar, viitenumber 258300

Lp. Kristo Raud

Täname Teid saadetud vastuste eest.

Esitatud esimene osa oli sisuline ja konkreetne ning andis ülevaate Spordipartner Trading OÜ kvalifitseerimisest dünaamilisse hankesüsteemi. Siiski jääb meie pöördumisest vastuseta üks oluline küsimus: milline on RKIK sisekontrolli ja vastavushindamise protsess olukorras, kus tekib põhjendatud kahtlus, et ettevõte on esitanud valeandmeid või varjanud tegelikku täitjat ja miks ei alustatud juurdlust esimese märguande peale 2024?

Palume sellele selgesõnalist vastust.

Tuletame meelde mõned olulised asjaolud, mis on kontrollitavad ka avalikest allikatest:

- Boxlogo OÜ ei kvalifitseerunud 2024. aastal RKIK dünaamilise hanke tingimustele.

- Spordipartner Trading OÜ senine tegevus on olnud seotud jalgrattaspordiga. Ettevõttel puuduvad varasemad viited koostööle jõusaali- või spordivarustuse tarnijatega ning veebilehel puudub jätkuvalt info selliste toodete kohta.

- Ettevõttel pole olnud seni avalikult nähtavaid tarnepartnereid, referentse ega tooteportfelli, mis õigustaks suuremahuliste hangete võitmist.

- Mõlema ettevõtte (Spordipartner ja Boxlogo) müügikäibe dünaamika alates 2024. aasta II kvartalist viitab võimalikule rahalisele ja tegevuslikule seotusele.

- Vaatamata suurtele hangete mahtudele on Spordipartner Trading OÜ-l esinenud makseraskusi.

- Boxlogo OÜ juhtfiguurid töötasid varasemalt Baltimpeks OÜ-s, kust nad lahkusid seoses tööalase usalduse rikkumisega, kantides Baltimpeks OÜ müügid Boxlogo arvele ning jätkasid kohe peale lahkumist paralleelset müügitegevust Boxlogo OÜ nime alt.

Kõik eeltoodud asjaolud viitavad, et Spordipartner Trading OÜ võib toimida kattevarjuna, kes esitab pakkumised ja kogub referentse, samal ajal kui tegelik täitja ja kasusaaja on Boxlogo OÜ.

Kuna riigihangete seaduse § 95 lg 1 p 4 ja 5 kohaselt tuleb pakkuja kvalifitseerimisest kõrvaldada, kui ta on teadlikult esitanud valeandmeid või varjanud olulist teavet, palume RKIK-il selgelt vastata:

1. Kas RKIK plaanib algatada järelkontrolli või sisekontrollimenetluse seoses võimaliku kattefirma kasutamisega hangetel?

2. Kas RKIK palub Spordipartner Trading OÜ-l esitada tõendid kolme 2024. a hangete puhul reaalselt tarnitud spordiseadmete ostuarvete kohta? Sellega seoses selguks hoobilt kauba päritolu.

Selline kontroll aitaks välistada praktika, kus osa pakkujaid kasutab hangetel osalemiseks formaalselt sõltumatut, kuid sisuliselt seotud ettevõtet, kahjustades ausa konkurentsi ja läbipaistvuse põhimõtteid.

Ootame teiepoolset vastust eespool esitatud küsimustele ja soovime jätkuvalt teha koostööd läbipaistvuse tagamisel riigihangetes.

Lugupidamisega,

Kristina Kiisler

Baltimpeks OÜ

Tähe 131, Tartu

tel: 5333 2853

[info@popsport.ee](mailto:info@popsport.ee) | [kristina@popsport.ee](mailto:kristina@popsport.ee)

**From:** [Kristo.Raud@rkik.ee](mailto:Kristo.Raud@rkik.ee) <[Kristo.Raud@rkik.ee](mailto:Kristo.Raud@rkik.ee)>  
**Sent:** Friday, August 1, 2025 3:41 PM  
**To:** Info <[info@popsport.ee](mailto:info@popsport.ee)>  
**Cc:** [Tiaana.Kalda@rkik.ee](mailto:Tiaana.Kalda@rkik.ee)  
**Subject:** RE: Spordiinventar, viitenumber 258300

Tere!

Vabandame viibinud vastuse eest. Olin vahepeal puhkusel ja minu andmetel te kirja asendajale ei edastanud.

Vastuseks teie päringule Spordipartner Trading OÜ osalemise kohta RKIK ja Kaitseväe hangetel 2024–2025 esitame järgmise teabe:

1. Spordipartner Trading OÜ ei ole 2024–2025. aastal läbiviidud RKIK ja Kaitseväe hangetel esitanud hankepassis andmeid allhankijate ega koostööpartnerite kohta.

1. Taotleja kvalifitseerimise aluseks olnud hankemenetluses – dünaamilises hankesüsteemis – oli kehtestatud üks kvalifitseerimistingimus, mille kohaselt pidi taotleja viimase riigihanke algamise ajaks lõppenud (hanke avaldamise kuupäev) majandusaasta netokäive hankeesemega seotud valdkonnas olema vähemalt 100 000 eurot. Vastavalt Äriregistris esitatud majandusaasta aruandele oli Spordipartner Trading OÜ-l kvalifitseerimise seisuga nõutud mahus käive nimetatud tegevusvaldkonnas olemas.

1. Spordipartner Trading OÜ on hankepassis kinnitanud, et toetub üksnes enda finantsvõimekusele.

1. RKIK-il ei ole andmeid ega tõendeid, mis viitaksid sellele, et Boxlogo OÜ oleks seotud Spordipartner Trading OÜ pakkumiste koostamise või hangete täitmisega.

1. Hankija kontrollis taotleja vastavust dünaamilise hankesüsteemiga liitumise tingimustele ja kinnitas selle vastavuse. Vastavalt riigihangete seaduse § 104 lõikele 7 on hankijal põhjendatud kahtluse tekkimisel õigus kontrollida esitatud andmete õigsust ja nõuda täiendavaid selgitusi või dokumente kogu riigihanke vältel.

Lugupidamisega

**Kristo Raud**Kategooriajuht (taristu & teenused)  
+372 5388 3440

**From:** Info <[info@popsport.ee](mailto:info@popsport.ee)>  
**Sent:** Wednesday, July 30, 2025 2:45 PM  
**To:** Tiaana Kalda <[Tiaana.Kalda@rkik.ee](mailto:Tiaana.Kalda@rkik.ee)>; Kristo Raud <[Kristo.Raud@rkik.ee](mailto:Kristo.Raud@rkik.ee)>  
**Subject:** FW: Spordiinventar, viitenumber 258300

Tere!

Kas olete meie kirja kätte saanud?

Ootame endiselt oma küsimustele vastuseid.

Parimate soovidega,

Kristina Kiisler

Baltimpeks OÜ

Tähe 131, Tartu

Tel: 53332853

[info@popsport.ee](mailto:info@popsport.ee)

[kristina@popsport.ee](mailto:kristina@popsport.ee)

**From:** Info <[info@popsport.ee](mailto:info@popsport.ee)>  
**Sent:** Friday, July 18, 2025 3:41 PM  
**To:** [tiaana.kalda@rkik.ee](mailto:tiaana.kalda@rkik.ee); [kristo.raud@rkik.ee](mailto:kristo.raud@rkik.ee)  
**Subject:** Spordiinventar, viitenumber 258300

Lugupeetud Riigi Kaitseinvesteeringute Keskuse hankemeeskond,

2024.    aasta II kvartalis ilmus ootamatult kaitseväe spordihangetel osalejate sekka ettevõte Spordipartner Trading OÜ, kes varasemalt ei ole seotud olnud ei jõusaali varustuse ega spordirõivaste tarnimisega. Tegemist on firmaga, mis seni on keskendunud jalgrattaspordile, millel puudub varasem kogemus kaitseväe või sporditarvete hangetel. Vaatamata sellele on ettevõte lühikese ajaga võitnud mitmeid RKIK hankeid, mille maksumus ulatub sadadesse tuhandetesse eurodesse. See tekitab tõsiseid kahtlusi hanke läbipaistvuses ja pakkujate tegelikus kvalifikatsioonis.

Tuginedes avalikele registriandmetele ning meie endi kogemusele sektori siseste arengute jälgimisel, on meil alust kahtlustada, et Spordipartner Trading OÜ on kasutusel variisikuna ning tegelik pakkuja ja rahastaja on Boxlogo OÜ, keda esindavad Allar ja Martin Kajandi – isikud, kes töötasid Baltimpeks OÜ-s kuni 2024. aasta märtsini ning kelle töösuhted lõpetati pettuse, tööalase usalduse rikkumise ja müügitegevuse kantimise tõttu ettevõttesse Boxlogo OÜ.

Täpsemalt:

                Boxlogo OÜ ei kvalifitseerunud RKIK dünaamilise hanke tingimustele 2024.a.

                Spordipartner Trading OÜ ei oma avalikult kättesaadavat toodete valikut ega referentse, mis vastaksid kaitseväe spordi- ja jõusaalivarustuse tarnenõuetele.

                Nende veebilehel pole tänaseni jõusaalivarustuse infot, seega pole neil tõenäoliselt tarnekanaleid ja -partnereid.

                Mõlema ettevõtte müügikäibe kasv alates 2024. aasta II kvartalist näitab selget korrelatsiooni, mis viitab rahalisele ja tegevuslikule seotusele.

                Boxlogo OÜ esindajatel puudub varasem sõltumatu tegevus spordivahendite alal, suur osa käibest kasvab tänu Spordipartner Trading OÜ hangetele.

Palume hankijal vastata järgmistele küsimustele:

                Kas Spordipartner Trading OÜ on RKIK ja Kaitseväe hangetel 2024–2025 märkinud hankepassis allhankijate ja koostööpartnerite olemasolu?

                Palume viidata konkreetsetele hangetele ja sellele vastusele, mille alusel toimus kvalifitseerimine.

                Kas Spordipartner Trading OÜ on hankepassis kinnitanud, et toetub üksnes oma finantsvõimekusele või on tuginetud teise ettevõtte (nt Boxlogo OÜ) rahalisele või tehnilisele võimekusele?

                Kas RKIK-l on olemas andmeid või tõendeid selle kohta, et Boxlogo OÜ on sisuliselt seotud Spordipartner Trading OÜ pakkumiste koostamise või hangete täitmisega?

                Milline on teie sisekontrolli ja vastavushindamise protsess, kui tekib põhjendatud kahtlus, et ettevõte on esitanud valeandmeid või varjanud tegelikku täitjat?

Viitame siinkohal riigihangete seaduse § 95 lg 1 p 4 ja 5, mille alusel võib pakkuja kvalifitseerimisest kõrvaldada, kui ta on esitanud hanget läbiviivale asutusele teadlikult valeandmeid või varjanud olulist teavet, mis mõjutab kvalifitseerimist.

Kokkuvõtteks:

Palume hankijal hinnata, kas Spordipartner Trading OÜ on esitanud ausad ja täielikud vastused oma hankepassides ning kas selle ettevõtte osalemine hangetel vastab riigihangete seaduse mõtte ja eesmärgiga kehtestatud ausa konkurentsi ja läbipaistvuse põhimõtetele.

Palume vastust käesolevale kirjale ning teavitust võimalikest sisekontrolli meetmetest, mida RKIK plaanib rakendada selliste olukordade välistamiseks.